Source: http://www.snina.sk/zivot-v-meste/socialne-sluzby/
Timestamp: 2017-03-28 21:35:59+00:00

Document:
Sociálne služby - Oficiálne stránky mesta Snina
Život v mesteObčanNávštevníkPodnikateľKontakt
KultúraŠportŠkolstvoKnižnicaZariadenie pre seniorov - Domov pokojnej starobySociálne službyVerejnoprospešné služby Snina, s.r.o.Nemocnica Snina, s.r.o.Materské centráDetské ihriskáInvestičné zámeryInvestičné akcieCestovný poriadokBezplatný internetSninské novinyVideá z TV Zemplín
dnes, utorok 28. 3. 2017
Gréckokatolícky drevený chrám archanjela Michala v Topoli
Kremenčuk Žarošice Seferihisar
Ubytovanie | Stravovanie Mapa | Inzercia | Reality Ponuka práce | Stavebníctvo Webyshopping | Akcie a podujatia | Top ponuky
ON LINE: 5DNES: 1649TÝŽDEŇ: 2602CELKOM: 483269
HomeŽivot v mesteSociálne služby
SOCIÁLNE SLUŽBY POSKYTOVANÉ MESTOM SNINA
Sociálnu službu definuje zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“) ako odbornú činnosť, obslužnú činnosť alebo ďalšiu činnosť alebo súbor týchto činností, ktoré sú zamerané na:
Každý občan má v zmysle § 6 ods. 2 zákona o sociálnych službách právo:
na poskytovanie sociálnej služby, ktorá svojím rozsahom, formou a spôsobom poskytovania umožňuje realizovať jej základné ľudské práva a slobody, zachováva jej ľudskú dôstojnosť, aktivizuje ju k posilneniu sebestačnosti, zabraňuje jej sociálnemu vylúčeniu a podporuje jej začlenenie do spoločnosti,
na zabezpečenie dostupnosti informácií v jej zrozumiteľnej forme o druhu, mieste, cieľoch a spôsobe poskytovania sociálnej služby, o úhrade za sociálnu službu a o cieľovej skupine, ktorej je poskytovaná.
Mesto Snina v rozsahu svojej pôsobnosti, prostredníctvom Oddelenia sociálnych vecí a rodiny Mestského úradu v Snine, zabezpečuje dostupnosť sociálnych služieb pre občanov, ktorí sú na ne odkázaní, pričom majú právo výberu sociálnej služby za podmienok ustanovených zákonom o sociálnych službách. Druh, forma a rozsah poskytovania sociálnej služby sa určuje podľa nepriaznivej sociálnej situácie a pri opatrovateľskej službe aj podľa stupňa odkázanosti fyzickej osoby na pomoc inej fyzickej osoby. Mesto Snina zabezpečuje svojim občanom prioritne terénnu formu sociálnej služby, ktorou je domáca opatrovateľská služba realizovaná v prirodzenom sociálnom prostredí (domácnosti) občana a ktorá má v zmysle § 13 ods. 6 zákona o sociálnych službách prednosť pred pobytovou sociálnou službou.
Opatrovateľskú službu vymedzuje § 41 zákona o sociálnych službách ako sociálnu službu poskytovanú fyzickej osobe, ktorá:
je odkázaná na pomoc inej fyzickej osoby a jej stupeň odkázanosti je najmenej II (podľa prílohy č. 3 zákona o sociálnych službách),
je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách (podľa prílohy č. 4 zákona o sociálnych službách). Podmienky, na základe ktorých mesto Snina rozhoduje o poskytovaní opatrovateľskej služby občanom mesta Snina, stanovuje Všeobecne záväzné nariadenie č. 124/2014 o opatrovateľskej službe. Opatrovateľská služba sa poskytuje opatrovaným v pracovných dňoch v čase od 07.30 hod. do 15.30 hod. prostredníctvom opatrovateliek, s ktorými mesto Snina uzatvára pracovnú zmluvu. Úhrada za opatrovateľskú službu je stanovená vo výške 0,50 € za jednu hodinu, pričom celková výška úhrady za opatrovateľskú službu za kalendárny mesiac predstavuje násobok sumy za opatrovateľskú službu za jednu hodinu a počtu hodín poskytovanej opatrovateľskej služby v danom mesiaci.
Postup pri konaní o odkázanosti občana na opatrovateľskú službu:
občan s trvalým pobytom v meste Snina na Oddelení sociálnych vecí a rodiny Mestského úradu v Snine obdrží „Žiadosť o posúdenie odkázanosti na sociálnu službu“ a „Lekársky nález na účely posúdenia odkázanosti na sociálnu službu“ (tlačivá sú dostupné tiež na www.snina.sk – sekcia „Tlačivá“),
tlačivo „Žiadosť o posúdenie odkázanosti na sociálnu službu“ vypĺňa občan, ktorému sa má poskytovať sociálna služba,
tlačivo „Lekársky nález na účely posúdenia odkázanosti na sociálnu službu“ vypĺňa obvodný lekár; resp. žiadateľ k žiadosti doloží odborné lekárske nálezy, posudky, výpis zo zdravotnej dokumentácie, správy o priebehu a vývoji choroby a zdravotného postihnutia, ktoré nie sú staršie ako šesť mesiacov,
„Žiadosť o posúdenie odkázanosti na sociálnu službu“ spolu s prílohami občan doručí (osobne alebo poštou) na Mestský úrad v Snine, Oddelenie sociálnych vecí a rodiny, Strojárska 2060, 069 01 Snina,
po zaevidovaní žiadosti občana sa následne vykoná posudková činnosť:
sociálna (vykonáva ju sociálny pracovník mesta za účasti žiadateľa a zahŕňa posúdenie individuálnych predpokladov, rodinného prostredia, prostredia, ktoré ovplyvňuje začlenenie fyzickej osoby do spoločnosti a odkázanosti fyzickej osoby na pomoc inej fyzickej osoby pri úkonoch podľa prílohy č. 3 a prílohy č. 4 časti II a III zákona o sociálnych službách – výsledkom je sociálny posudok),
na základe zdravotného a sociálneho posudku sa vyhotoví posudok o odkázanosti na sociálnu službu, ktorý obsahuje stupeň odkázanosti fyzickej osoby na pomoc inej fyzickej osoby, zoznam úkonov sebaobsluhy, zoznam úkonov starostlivosti o svoju domácnosť a zoznam základných sociálnych aktivít, pri ktorých je fyzická osoba odkázaná na pomoc inej fyzickej osoby a ich rozsah, návrh druhu sociálnej služby, určenie termínu opätovného posúdenia zdravotného stavu; tento posudok je podkladom pre vydanie rozhodnutia o odkázanosti na opatrovateľskú službu,
pri rozhodovaní o odkázanosti na sociálnu službu sa ako podklad na vydanie rozhodnutia o odkázanosti na sociálnu službu môže použiť komplexný posudok vydaný príslušným úradom práce, sociálnych vecí a rodiny na účely kompenzácie sociálnych dôsledkov ťažkého zdravotného postihnutia, ak je jeho obsahom aj posúdenie stupňa odkázanosti fyzickej osoby na pomoc inej fyzickej osoby, alebo posudok o odkázanosti na sociálnu službu vydaný inou obcou alebo iným vyšším územným celkom alebo posudok vydaný príslušnou obcou alebo príslušným vyšším územným celkom,
po vydaní posudku a rozhodnutia je ďalším krokom občana, ktorý má záujem o poskytovanie opatrovateľskej služby, uviesť obci údaje potrebné pre uzatvorenie zmluvy a predložiť potvrdenie o príjme a doklady o majetkových pomeroch na účely platenia úhrady za opatrovateľskú službu, napr. rozhodnutie Sociálnej poisťovne o výške dôchodku a vyplnené a úradne overené tlačivá „Vyhlásenie o majetku fyzickej osoby na účely platenia úhrady za sociálnu službu“ a „Vyhlásenie fyzickej osoby o predaji nehnuteľného majetku na účely platenia úhrady za sociálnu službu“,
po splnení týchto úkonov mesto Snina so žiadateľom uzatvorí „Zmluvu o poskytovaní sociálnej služby“, na základe ktorej sa realizuje opatrovateľská služba.
Mesto Snina, v rámci novovytvoreného oddelenia sociálnych služieb, od 1. januára 2015 začalo poskytovať tiež celoročnú pobytovú sociálnu službu v zariadení pre seniorov – Domov pokojnej staroby, Námestie Božieho milosrdenstva 2726/2, Snina.
Prijímateľ sociálnej služby je povinný platiť úhradu za sociálnu službu v sume určenej poskytovateľom sociálnej služby. Suma úhrady za sociálnu službu je najviac vo výške ekonomicky oprávnených nákladov spojených s poskytovaním tejto sociálnej služby. Prijímateľ sociálnej služby platí úhradu za:
- pomoc pri odkázanosti na pomoc inej fyzickej osoby,
- stravovanie,
- upratovanie, pranie, žehlenie a údržba osobnej bielizne a šatstva,
- úschova cenných vecí.
V zmysle § 80 písm. e) ods. 1 zákona o sociálnych službách obec, okrem vyššie uvedených sociálnych služieb, zabezpečuje poskytovanie sociálnej služby v zariadení opatrovateľskej služby a v dennom stacionári.
V zariadení opatrovateľskej služby sa podľa § 36 zákona o sociálnych službách poskytuje sociálna služba na určitý čas plnoletej fyzickej osobe, ktorá je odkázaná na pomoc inej fyzickej osoby podľa prílohy č. 3 (minimálne stupeň odkázanosti II.), ak jej nemožno poskytnúť opatrovateľskú službu. Mesto Snina nemá zriadené zariadenie opatrovateľskej služby, ani na území mesta Snina v súčasnosti neposkytuje sociálnu službu žiadne takéto zariadenie. V dennom stacionári sa podľa § 40 zákona o sociálnych službách poskytuje sociálna služba fyzickej osobe, ktorá je odkázaná na pomoc inej fyzickej osoby podľa prílohy č. 3 (minimálne stupeň odkázanosti II.) a je odkázaná na sociálnu službu v zariadení len na určitý čas počas dňa. Sociálnu službu v dennom stacionári na území mesta Snina poskytuje Arcidiecézna charita Košice. Denný stacionár sa nachádza v Cirkevnom centre voľného času na adrese: Námestie Jana Pavla II. 2059, 069 01 Snina. Počet miest v zariadení je 25.
Postup pri konaní o odkázanosti občana na sociálnu službu poskytovanú v zariadení pre seniorov, v zariadení opatrovateľskej služby, v dennom stacionári:
na základe zdravotného a sociálneho posudku sa vyhotoví posudok o odkázanosti na sociálnu službu, ktorý obsahuje stupeň odkázanosti fyzickej osoby na pomoc inej fyzickej osoby, zoznam úkonov sebaobsluhy, zoznam úkonov starostlivosti o svoju domácnosť a zoznam základných sociálnych aktivít, pri ktorých je fyzická osoba odkázaná na pomoc inej fyzickej osoby a ich rozsah, návrh druhu sociálnej služby, určenie termínu opätovného posúdenia zdravotného stavu; tento posudok je podkladom pre vydanie rozhodnutia o odkázanosti na sociálnu službu poskytovanú v zariadení pre seniorov (resp. v zariadení opatrovateľskej služby alebo v dennom stacionári),
s právoplatným rozhodnutím o odkázanosti na sociálnu službu poskytovanú v zariadení pre seniorov (resp. v zariadení opatrovateľskej služby alebo v dennom stacionári) sa občan môže uchádzať o umiestnenie v zariadení pre seniorov (resp. v zariadení opatrovateľskej služby alebo v dennom stacionári) podľa svojho záujmu;
poskytovateľ sociálnej služby poskytuje sociálnu službu na základe uzatvorenej „Zmluvy o poskytovaní sociálnej služby“.
Sociálne služby v meste Snina TU
VZN o opatrovateľskej službe TU
SNP 2730
Možnosti turistiky v okolíUbytovacie a stravovacie zariadeniaTuristická mapa mesta SninaFotogaléria
Sninské novinyVideá z TV ZemplínŠportKnižnicaSociálne služby
TlačiváSamosprávaVZN a dokumenty schvaľované MsZRozpočet mestaÚradná tabuľa

References: § 6
 § 13
 § 41
 § 80
 § 36
 § 40